**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2023. szeptember 28-i nyilvános ülésére**

**TÁRGY:**

**Jelentés a lejárt határidejű határozatok végrehajtásáról, tájékoztató a két ülés közötti fontosabb eseményekről**

**ELŐADÓ:**

Druskoczi Tünde

polgármester

**Tisztelt Képviselő-testület!**

A lejárt határidejű képviselő-testületi határozatok végrehajtásáról az alábbiakban számolok be:

**Balatonberény Község Önkormányzata Képviselő-testületének 119/2023.(VI.10.) határozata a napirend elfogadásáról**

Balatonberény Község Önkormányzati Képviselő-testülete a 2023. június 10-i nyilvános ülésének, üdülőhelyi fórumának napirendjét az alábbiak szerint állapítja meg:

1. **Tájékoztató az üdülőtulajdonosokat érintő önkormányzati gazdálkodásról, tervekről, közérdekű információkról**

*Előadó: Druskoczi Tünde polgármester*

1. **Hozzászólások, javaslatok**

Határidő: 2023. június 10.

Felelős: Druskoczi Tünde polgármester

**Intézkedést nem igényelt.**

**Balatonberény Község Önkormányzata Képviselő-testületének 120/2023.(VI.29.) határozata a napirend elfogadásáról**

Balatonberény Község Önkormányzat Képviselő-testülete a 2023. június 29-i nyilvános ülésének napirendjét az alábbiak szerint állapítja meg:

1. **Beszámoló a háziorvosi ellátásról, a központi ügyeleti ellátásról**

Előadó:Druskoczi Tünde polgármester

1. **HM Üdülő hasznosítására megkötött bérleti szerződés módosítása**

Előadó:Druskoczi Tünde polgármester

1. **Balatonberény, József Attila u. 23. szám alatti bérlakás állapotfelmérése**

Előadó: véghelyi Róbert ügyvezető

1. **Jelentés a lejárt határidejű határozatok végrehajtásáról, tájékoztató a két ülés közötti fontosabb eseményekről**

Előadó: Druskoczi Tünde polgármester

1. **Döntés a Magyar Falu MFP-UHJ 2023 pályázatban való részvételről**

Előadó:Druskoczi Tünde polgármester

1. **Balatonberény zártkerti közterületek elnevezésének elfogadásáról**

Előadó:Druskoczi Tünde polgármester

1. **VP6-7.2.1.1-21 pályázati támogatással megvalósuló „Balatonberény, Mise u. felújítása” című beruházásban döntés a támogatási összegen felüli önrész megemeléséről**

Előadó: Druskoczi Tünde polgármester

1. **Múltház múzeum felújítása kapcsán, a kivitelezés munka befejezési határidejének módosítása és többletköltség biztosítása**

Előadó: Druskoczi Tünde polgármester

1. **Villámárvíz elleni védekezésről intézkedési terv**

Előadó: Druskoczi Tünde polgármester

1. **Hétvezér Utcai Egyesület kérelme víziállás átadására**

Előadó:Druskoczi Tünde polgármester

1. **Elhagyott hulladék felszámolásához szükséges intézkedésekről**

Előadó: Mestyán Valéria címzetes főjegyző

1. **Beszámoló a 2022. évi könyvtári szolgáltatásról**

Előadó: Druskoczi Tünde polgármester

1. **Nyugat-Balatoni Turisztikai Iroda ajánlata**

Előadó: Druskoczi Tünde polgármester

1. **Döntés a védőnői szolgálat működését biztosító ingatlan használatba adásáról és jövőbeni üzemeltetéséről készült megállapodás-tervezetről**

Előadó: Druskoczi Tünde polgármester

1. **Egyebek**

Határidő: 2023. június 29.

Felelős: Druskoczi Tünde polgármester

**Intézkedést nem igényelt.**

**Balatonberény Község Önkormányzata Képviselő-testületének 121/2023.(VI.29.) határozata a háziorvosi ellátásról és a központi ügyeleti ellátásról szóló beszámoló elfogadásáról**

Balatonberény Község Önkormányzat Képviselő-testülete Dr. Belina Csaba háziorvos és Keszte Gábor, a Keszthely Város Önkormányzata Alapellátási Intézetének vezetője által a 2022. évi tevékenységéről adott beszámolóját elfogadja.

Határidő: értesítésre 8 nap

Felelős: Druskoczi Tünde polgármester

**A beszámolók elfogadásáról Dr. Belina Csaba háziorvost és Keszte Gábor intézetvezetőt értesítettük.**

**Balatonberény Község Önkormányzata Képviselő-testületének 122/2023.(VI.29.) határozata a HM Üdülő hasznosítására megkötött bérleti szerződés módosításáról**

a) Balatonberény Község Önkormányzat Képviselő-testülete az előterjesztésben foglaltakat megismerte, megvitatta és a II. Kerület Utánpótlás Futball Club bérlővel 2022. december 30. napján megkötött bérleti szerződést az előterjesztés szerinti tartalommal módosítani kívánja azzal a kiegészítéssel, hogy a szerződés módosításával kapcsolatosan felmerült valamennyi költséget a bérlő köteles viselni.

b) A képviselő-testület felhatalmazza a polgármestert az előterjesztés mellékletét képező Bérleti szerződést módosító okirat aláírására.

Határidő: kérelmező értesítésére 3 nap, szerződéskötésre 15 nap

Felelős: Druskoczi Tünde polgármester

**A bérleti szerződést módosító okirat a felek által aláírásra került.**

**Balatonberény Község Önkormányzata Képviselő-testületének 123/2023.(VI.29.) határozata a Balatonberény, József A. u. 23. szám alatti önkormányzati lakásról**

Balatonberény Község Önkormányzat Képviselő-testülete az épületszerkezeti szakértői véleményben foglaltakat megismerte és a Balatonberény, József A. u. 23. szám alatti önkormányzati tulajdonú lakás bérleti szerződésének 2024. június 30. napjáig történő meghosszabbítását támogatja, további hosszabbítási lehetőség nélkül.

Határidő: ügyvezető értesítésére 3 nap

Felelős: Druskoczi Tünde polgármester

**A döntésről az ügyvezető értesítése megtörtént.**

**Balatonberény Község Önkormányzata Képviselő-testületének 124/2023.(VI.29.) határozata a lejárt határidejű határozatok végrehajtásáról és a két ülés közötti fontosabb eseményekről szóló beszámoló elfogadásáról**

a) Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2023. június 29.

Felelős: Druskoczi Tünde polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő. 2023. június 29.

Felelős: Druskoczi Tünde polgármester

**Külön intézkedést nem igényelt.**

**Balatonberény Község Önkormányzata Képviselő-testületének 125/2023.(VI.29.) határozata a Magyar Falu MFP-UHJ 2023 pályázatban való részvételről**

Balatonberény Község Önkormányzatának Képviselő-testülete megismerte és megtárgyalta Balatonberény, József A. utca burkolatának és nyíltárkos vízelvezető rendszerének felújítása kapcsán a Magyar Falu 2023 pályázati kiírás alapján várható támogatási lehetőséget. A képviselő-testület a várható csekély támogatási intenzitás miatt a Magyar Falu MFP-UHJ 2023 pályázaton nem kíván indulni, a pályázati tervek elkészíttetésétől eláll.

Határidő: értelem szerint

Felelős: Druskoczi Tünde polgármester

**Külön intézkedést nem igényelt.**

**Balatonberény Község Önkormányzata Képviselő-testületének 126/2023.(VI.29.) határozata a Balatonberény, külterületi utak elnevezésének elfogadásáról**

Balatonberény Község Önkormányzat Képviselő-testülete a Balatonberény zártkerti utak elnevezésére vonatkozó 100/2023. (V.23.) számú határozattal elfogadott zártkerti útelnevezését helyben hagyva és kiegészítve az utak elnevezését az alábbiak szerint fogadja el:

**1.** A Balatonberény 941/11, 062, 2659/1, 2659/2 hrsz. alatti zártkerti közutat Öreg-Bokrosi dűlő névvel nevezi el.

**2.** A Balatonberény 058, 2663 hrsz. alatti zártkerti közutat Hegyközi út névvel nevezi el.

**3.** A Balatonberény 2667 hrsz. alatti zártkerti közutat Hegyháti út névvel nevezi el.

**4.** A Balatonberény 048, 2674 hrsz. alatti zártkerti közutat Hegykapu út névvel nevezi el.

**5.** A Balatonberény 050 hrsz. alatti zártkerti közutat Alhegyi út névvel nevezi el.

**6.** A Balatonberény 2660, 2665 hrsz. alatti zártkerti közutat Bokrosi út névvel nevezi el.

**7.** A Balatonberény 2658 hrsz. alatti zártkerti közutat Fácános út névvel nevezi el.

**8.** A Balatonberény 2657 hrsz. alatti zártkerti közutat Himelle út névvel nevezi el.

**9.** A Balatonberény 2656 hrsz. alatti zártkerti közutat Csuhadombi út névvel nevezi el.

**10.** A Balatonberény 2661 hrsz. alatti zártkerti közutat Nyulas út névvel nevezi el.

**11.** A Balatonberény 2662 hrsz. alatti zártkerti közutat Búzavirág út névvel nevezi el.

**12.** A Balatonberény 2676 hrsz. alatti zártkerti közutat Mélyút névvel nevezi el.

**13.** A Balatonberény 054, 056, 2673 hrsz. alatti zártkerti közutat Döngős út névvel nevezi el.

**14.** A Balatonberény 2675 hrsz. alatti zártkerti közutat Pálinkaházi dűlő névvel nevezi el.

**15.** A Balatonberény 2666 hrsz. alatti zártkerti közutat Tornyos út névvel nevezi el.

**16.** A Balatonberény 2671 hrsz. alatti zártkerti közutat Marhanyelv út névvel nevezi el.

1. A Képviselő-testület felkéri a Polgármestert, hogy a döntésről a kérelmezőt-, valamint a jogszabályban felsorolt szervezeteket, társaságokat a változásról tájékoztassa.

Felelős: Druskoczi Tünde polgármester

Határidő: tájékoztatásra 8 nap, többi értelem szerint

**A kérelmező és a hatóságok értesítése megtörtént.**

**Balatonberény Község Önkormányzata Képviselő-testületének 127/2023.(VI.29.) határozata a „Balatonberény, Mise u. felújítása” című beruházásban a támogatási összegen felüli önrész megemeléséről**

a.) Balatonberény Község Önkormányzat Képviselő-testülete - a VP6-7.2.1.1-21. számú felhívás alapján elnyert támogatás felhasználásával megvalósuló, 3352641936 azonosítószámú, "Balatonberény, Mise út felújítása" című projektben, a kivitelező kiválasztása tárgyában, a nyílt közbeszerzési eljárás megindításáról hozott 99/2023. (V.23.) sz. határozati döntését fenntartja.

b.) A tervezői költségvetés alapján megemelkedett kivitelezési költség fedezetére a projekt önrészét 12 millió Ft értékben azzal hagyja jóvá, hogy a többletként jelentkező 5,9 millió Ft-ot a 2024. évi költségvetéséből biztosítja. Így a kivitelezési határidőt a közbeszerzés során 2024. 04. 30-i legkésőbbi teljesítési határidővel határozza meg.

Határidő: Közbeszerző értesítése 8 napon belül

Felelős: Druskoczi Tünde polgármester

**A közbeszerzőt és a pénzügyi csoportot a döntésről értesítettük.**

**Balatonberény Község Önkormányzata Képviselő-testületének 128/2023.(VI.29.) határozata a Múltház múzeum felújítása kapcsán a kivitelezés munka befejezési határidejének módosításáról és a többletköltség biztosításáról**

a.) Balatonberény Község Önkormányzatának Képviselő- testülete a Múltház múzeum felújítása és fejlesztése kapcsán felmerült kivitelezési többletköltségeket megismerte.

b.) A megkötött szerződés befejezési határidejének módosítását a közbeszerző által előkészített I. sz. szerződés megkötésével támogatja.

c.) A többletmunkák fedezetét 2.373.685.- Ft összegben a 2023. évi költségvetésből átcsoportosítással - a meghiúsult ”Békepark fejlesztés pumpapálya építés” költséghely terhére biztosítja.

d) A képviselő-testület felhatalmazza a polgármestert a vállalkozási szerződés I. sz módosításának megkötésére.

Határidő: azonnal

Felelős: Druskoczi Tünde polgármester

**A döntésről a pénzügyi csoportot értesítettük. A Múltház Múzeum felújításáról részletesen a beszámolómban teszek jelentést.**

**Balatonberény Község Önkormányzata Képviselő-testületének 129/2023.(VI.29.) határozata a villámárvíz elleni védekezésről szóló intézkedési terv elfogadásáról**

1. Balatonberény Község Önkormányzat Képviselő-testülete megismerte és megtárgyalta az előterjesztés mellékletét képező intézkedési tervet, a megtett intézkedéseket tudomásul veszi, a jövőre vonatkozó intézkedésekkel egyet ért.
2. Balatonberény Község Önkormányzat Képviselő-testülete a rövidtávú árvízvédelmi költségek fedezetét a 2023. évi költségvetés egyéb plusz bevételei terhére biztosítja.

Határidő: azonnal

Felelős: Druskoczi Tünde polgármester

**Az intézkedési tervben foglalt rövid távú feladatok végrehajtása megtörtént, a villámárvízzel sújtott kritikus területeken:**

**- vízelvezető árok építése történt a József A. utcától délre lévő szántó külterületen 400 folyóméter hosszban,**

**- ároktisztítás történt szelvénybővítéssel az Ady u. déli, Szabadság utcáig tartó szakaszán 640 folyóméter hosszban,**

**- ároktisztítás történt szelvénybővítéssel a Szabadság u. északi oldalán 240 folyóméter hosszban,**

**- ároktisztítás történt szelvénybővítéssel a Székelypark északi oldalán 250 folyóméter hosszban,**

**- ároktisztítás történt szelvénybővítéssel a Dózsa utca Ady utcától keletre lévő szakaszán 220 folyóméter hosszban,**

**- ároktisztítás történt szelvénybővítéssel a József u. teljes hosszában, annak északi oldalán 840 folyóméter hosszban.**

**Összesen tehát 2590 folyóméter ároktisztítás és építés történt, melynek bekerülési költsége összesen bruttó 3.950.970 Ft volt.**

**Balatonberény Község Önkormányzata Képviselő-testületének 130/2023.(VI.29.) határozata a Hétvezér Utcai Egyesületnek víziállás átadása iránti kérelméről**

1. Balatonberény Község Önkormányzat Képviselő-testülete a kérelemben foglaltakat megismerte, megtárgyalta, és az önkormányzat tulajdonát képező és a Hétvezér utca környéki lakó-, és üdülőközösség ingyenes használatában lévő vízbejáró és napozóstéget ingyenesen a Hétvezér Utcai Egyesület tulajdonába adja.
2. A képviselő-testület felhatalmazza a polgármestert az előterjesztés mellékletét képező együttműködési megállapodás megszűntetéséről és ingyenes vagyonátruházásról szóló megállapodások aláírására.

Határidő: szerződéskötésre 8 nap.

Felelős: Druskoczi Tünde polgármester

**Az ingyenes vagyonátruházásról szóló szerződést az önkormányzat a Hétvezér Utcai Egyesülettel megkötötte.**

**Balatonberény Község Önkormányzata Képviselő-testületének 131/2023.(VI.29.) határozata a 2022. évi könyvtári szolgáltatásról szóló beszámoló elfogadásáról**

Balatonberény Község Önkormányzat Képviselő-testülete a Takáts Gyula Vármegyei Hatókörű Városi Könyvtárnak a 2022. évi könyvtári szolgáltatásairól szóló beszámolóját elfogadja.

Határidő: értesítésre 8 nap

Felelős: Druskoczi Tünde polgármester

**A döntésről a Takáts Gyula Vármegyei Hatókörű Városi Könyvtárt értesítettük.**

**Balatonberény Község Önkormányzata Képviselő-testületének 132/2023.(VI.29.) határozata a Nyugat-Balatoni Turisztikai Iroda ajánlatáról**

Balatonberény Község Önkormányzatának Képviselő-testülete megismerte és megtárgyalta a Nyugat-Balatoni Turisztikai Iroda ajánlatát és úgy döntött, hogy ebben az évben nem kíván üzletrészt vásárolni. Az iroda ajánlatát további információk beszerzését követően kívánja újra tárgyalni.

Határidő: értesítésre 8 nap

Felelős: Druskoczi Tünde polgármester

**Az értesítés megtörtént, az ajánlattal kapcsolatos jövőbeli intézkedések megtételére, így további információk beszerzésére folyamatosan, a jövő évi költségvetés tervezéséig sor kerül.**

**Balatonberény Község Önkormányzata Képviselő-testületének 133/2023.(VI.29.) határozata a védőnői szolgálat működését biztosító ingatlan használatba adásáról és jövőbeni üzemeltetéséről készült megállapodás-tervezetről és az iskola-egészségügyi védőnői ellátás nyújtásáról szóló feladat-ellátási szerződésről**

a) Balatonberény Község Önkormányzat Képviselő-testülete megismerte és megtárgyalta a Somogy Vármegyei Kaposi Mór Oktató Kórház, mint a Kormány által rendeletben kijelölt állami intézményfenntartó szerv által megküldött „Együttműködési, használati és üzemeltetési szerződés” tartalmát.

b) Balatonberény Község Önkormányzat Képviselő-testülete kinyilvánítja, hogy a védőnői ellátással érintett ingó és ingatlanvagyon használatát díjmentesen átadja a Somogy Vármegyei Kaposi Mór Oktató Kórház részére, azonban a vármegyei kórház által előkészített „Együttműködési, használati és üzemeltetési szerződés” - IV. Üzemeltetési megállapodás”-tervezetben foglaltakkal, annak jelenlegi tartalmával nem ért egyet.

c) Balatonberény Község Önkormányzat Képviselő-testülete felkéri a polgármestert, hogy írásban kezdeményezze a szerződés módosítását és jelezze a vármegyei kórház felé, hogy a védőnői ellátással érintett ingó és ingatlanvagyon használata díjmentes, de a használat során az ezen túl felmerülő üzemeltetési (rezsi) és karbantartási költségek, valamint az ingóvagyonból a fogyóeszközök visszapótlása és az amortizáció miatt használhatatlanná vált eszköz pótlása, új eszközbeszerzések kapcsán felmerülő pótlási költségek is kizárólag és teljes egészében a használó kijelölt vármegyei intézményt terhelik.

d) Balatonberény Község Önkormányzat Képviselő-testülete az iskola-egészségügyi védőnői ellátás nyújtásáról szóló feladat-ellátási szerződésnek az előterjesztés szerinti tartalommal történő megkötése mellett dönt és felhatalmazza a polgármestert a szerződés aláírására.

Határidő. 2023. június 30.

Felelős: Druskoczi Tünde polgármester

**A döntésnek megfelelően módosított Együttműködési, használati és üzemeltetési szerződést, annak mellékleteivel együtt megküldtük a Somogy Vármegyei Kaposi Mór Oktató Kórház részére, amely a fenntartó részéről is aláírásra került. Az aláírt iskola-egészségügyi feladat-ellátási szerződést szintén megküldtük a kórház részére.**

**Balatonberény Község Önkormányzata Képviselő-testületének 134/2023.(VI.29.) határozata adásvételi szerződés megkötése iránti kérelemről**

Balatonberény Község Önkormányzat Képviselő-testülete megismerte dr. Fábos Katalin ügyvéd kérelmét és a Balatonberény 281 hrsz-ú ingatlan értékesítését támogatja. Felkéri a polgármestert, hogy bízzon meg ingatlanforgalmi szakértőt az ingatlan becsértékének megállapítása iránt.

Határidő: kérelmező értesítésére 5 nap, szakértői vélemény beszerzésére 30 nap

Felelős: Druskoczi Tünde polgármester

**Az ingatlan értékbecslését –szakértő felkérésével- elvégeztettük, az ingatlan forgalmi értékét, mint irányárat a kérelmező jogi képviselőjével közöltük, melyre a kérelmező részéről vételi ajánlat nem érkezett.**

**Balatonberény Község Önkormányzata Képviselő-testületének 135/2023.(VI.29.) határozata nyári rendezvények megszervezéséről**

Balatonberény Község Önkormányzat Képviselő-testülete támogatja további két nyári programként szabadtéri diszko megtartását a Balatonberény nagyparkolóban. Felkéri a polgármestert, hogy a rendezvényekre vonatkozóan kössön együttműködési megállapodást Faragó Zsolt egyéni vállalkozóval, amely terjedjen ki a rendezvény biztosítására is.

Határidő: értelemszerűen

Felelős: Druskoczi Tünde polgármester

**A község nyári rendezvényeiről egy rövid összefoglaló a beszámolóm részét képezi.**

**Balatonberény Község Önkormányzata Képviselő-testületének 136/2023.(VI.29.) határozata a napirend elfogadásáról**

Balatonberény Község Önkormányzat Képviselő-testülete a 2023. június 29-i zárt ülésének napirendjét az alábbiak szerint állapítja meg:

1. **Elismerések adományozásáról döntés**

Előadó: Druskoczi Tünde polgármester

Határidő: 2023. június 29.

Felelős: Druskoczi Tünde polgármester

**Külön intézkedést nem igényelt.**

**Balatonberény Község Önkormányzata Képviselő-testületének 137/2023.(VI.29.) határozata Balatonberényért Emlékérem adományozásáról**

Balatonberény Község Önkormányzat Képviselő-testülete 2023. évben kettő darab Balatonberényért Emlékérmet kíván adományozni.

Határidő: azonnal

Felelős: Druskoczi Tünde polgármester

**Külön intézkedést nem igényelt.**

**Balatonberény Község Önkormányzata Képviselő-testületének 138/2023.(VI.29.) határozata néhai Balogh Béla részére Balatonberényért Emlékérem adományozásáról**

Balatonberény Község Önkormányzat Képviselő-testülete 2023. évben néhai Balogh Béla volt balatonberényi lakos részére nem kíván Balatonberényért Emlékérmet adományozni.

Határidő: azonnal

Felelős: Druskoczi Tünde polgármester

**Külön intézkedést nem igényelt.**

**Balatonberény Község Önkormányzata Képviselő-testületének 139/2023.(VI.29.) határozata Ujj Imre részére Balatonberényért Emlékérem adományozásáról**

Balatonberény Község Önkormányzat Képviselő-testülete 2023. évben Ujj Imre Balatonberény, Ibolya u. 10. szám alatti lakos részére Balatonberényért Emlékérmet kíván adományozni.

Határidő: azonnal

Felelős: Druskoczi Tünde polgármester

**Külön intézkedést nem igényelt.**

**Balatonberény Község Önkormányzata Képviselő-testületének 140/2023.(VI.29.) határozata Kiss Ferenc részére Balatonberényért Emlékérem adományozásáról**

Balatonberény Község Önkormányzat Képviselő-testülete 2023. évben Kiss Ferenc Balatonberény, Táncsics u. 9/B. szám alatti lakos részére nem kíván Balatonberényért Emlékérmet adományozni.

Határidő: azonnal

Felelős: Druskoczi Tünde polgármester

**Külön intézkedést nem igényelt.**

**Balatonberény Község Önkormányzata Képviselő-testületének 141/2023.(VI.29.) határozata Horváth Lászlóné részére Balatonberényért Emlékérem adományozásáról**

Balatonberény Község Önkormányzat Képviselő-testülete 2023. évben Horváth Lászlóné Balatonberény, Kodály u. 1/B. szám alatti lakos részére nem kíván Balatonberényért Emlékérmet adományozni.

Határidő: azonnal

Felelős: Druskoczi Tünde polgármester

**Külön intézkedést nem igényelt.**

**Balatonberény Község Önkormányzata Képviselő-testületének 142/2023.(VI.29.) határozata 2023. évben Balatonberényért Emlékérem adományozásáról**

Balatonberény Község önkormányzati Képviselő-testülete 2023. évben a díszpolgári cím, valamint a „Balatonberényért” emlékérem alapításáról és adományozásának rendjéről szóló 2/2014.(II.28.) önkormányzati rendelet alapján a **2023. október 23-i** ünnepség keretében Ujj Imre Balatonberény, Ibolya u. 10. szám alatti lakos részére „Balatonberényért” emlékérem elismerést adományoz.

Határidő: értelemszerűen

Felelős: Druskoczi Tündepolgármester

**Az október 23-i ünnepség, ennek keretében az adományozás megszervezése folyamatban van.**

**Balatonberény Község Önkormányzata Képviselő-testületének 143/2023.(VIII.10.) határozata**

**a napirend elfogadásáról**

Balatonberény Község Önkormányzat Képviselő-testülete a 2023. augusztus 10-ei rendkívüli, nyilvános ülésének napirendjét az alábbiak szerint állapítja meg:

1. **Balatonberény Község Településrendezési Eszközeinek módosítása a 7. sz. főút menti területen a 68 sz. főút Böhönye – 7 sz. főút közötti szakasz fejlesztése érdekében nemzetgazdasági szempontból kiemelt jelentőségű beruházás**

Előadó: Druskoczi Tünde polgármester

1. **Balatonberény TRE módosítása**

Előadó: Druskoczi Tünde polgármester

1. **Beszámoló a 2022. évi védőnői ellátásról**

Előadó:Salamon Erzsébet Ágnes védőnő

1. **Vízparti állami tulajdonú ingatlanok térítésmentes önkormányzati tulajdonba vételéről szóló döntés meghozatala**

Előadó:Druskoczi Tünde polgármester

1. **Magyar Államkincstári utóellenőrzési jelentésről tájékoztató**

Előadó: Mestyán Valéria címzetes főjegyző

1. **A szociális célú tűzifa juttatásáról szóló önkormányzati rendelet elfogadása**

Előadó: Druskoczi Tünde polgármester

1. **Együttműködési megállapodás megkötése MÁV Zrt-vel**

Előadó: Druskoczi Tünde polgármester

1. **Egyebek**

Határidő: 2023. 08. 10.

Felelős: Druskoczi Tünde polgármester

**Intézkedést nem igényelt.**

**Balatonberény Község Önkormányzata Képviselő-testületének**

**144/2023.(VIII.10.) határozata Balatonberény Község Településrendezési Eszközeinek módosítása a 68 sz. főút Böhönye – 7 sz. főút közötti szakasz fejlesztése érdekében**

(a) Balatonberény Község Önkormányzatának Képviselő-testülete úgy dönt, hogy támogatja Balatonberény Község Településrendezési Eszközeinek módosítását a 68 sz. főút Böhönye – 7 sz. főút közötti szakasz fejlesztése érdekében.

(b) Balatonberény Község Településrendezési Eszközeinek módosítása a 68 sz. főút Böhönye – 7 sz. főút közötti szakasz fejlesztése érdekében történő tervmódosítás során ún. új beépítésre szánt terület nem kerül kialakításra.

(c) Mivel a beruházás az „egyes közlekedésfejlesztési projektekkel összefüggő közigazgatási hatósági ügyek nemzetgazdasági szempontból kiemelt jelentőségű üggyé nyilvánítássáról és az eljáró hatóságok kijelöléséről szóló 345/2012. (XII. 6.) Korm. rendelet 1. sz. melléklet 1.2.56. pontja szerint nemzetgazdasági szempontból kiemelt jelentőségű beruházás, ennek okán a tervmódosítás államigazgatási egyeztetési eljárása a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet68. § (1) bekezdés a) pontjának aa) alpontjában kapott felhatalmazás alapján ún. egyszerűsített eljárásban kerül lefolytatásra.

(d) Balatonberény Község Önkormányzatának Képviselő-testülete elfogadja a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet 7. § (7) bekezdése szerinti, a jelen Határozat mellékletét képező, a terv tartalmát rögzítő Feljegyzést, melyet a település önkormányzati főépítészének egyetértésével a településtervezés felelős tervezője készített el.

(e) A településrendezési eszközök módosítása során helyi partnerségi véleményezés is lefolytatásra kerül.

(f) A településrendezési eszközök módosítása a környezetre várhatóan káros hatással nem lesz, ezért előzetesen nem tartja szükségesnek az egyes tervek, illetve programok környezeti vizsgálatáról szóló 2/2005. (I.11.) Kormányrendelet 3.§-a szerinti külön környezeti értékelés készítését és környezeti vizsgálati eljárás lefolytatását, de az illetékes szervezetek véleményeit is kikéri.

A Képviselő-testület felkéri a polgármestert a fentiekkel kapcsolatos eljárások lebonyolítására és felhatalmazza, hogy a módosítással kapcsolatos önkormányzati feladatokat lássa el, a szükséges intézkedéseket tegye meg, felhatalmazza továbbá a tervezővel és a módosítást kezdeményezőjével kötendő tervezési szerződés aláírására.

Határidő: 2023. augusztus 30.

Felelős: Druskoczi Tünde polgármester

**Melléklet** a 144/2023. (VIII.10.) Kt. határozathoz

**FELJEGYZÉS A TERV TARTALMÁRÓL**

**BALATONBERÉNY KÖZSÉG ÖNKORMÁNYZATÁNAK KÉPVISELŐ-TESTÜLETE RÉSZÉRE**

Balatonberény Község Településrendezési Eszközeinek módosítása a 68 sz. főút Böhönye – 7 sz. főút közötti szakasz fejlesztése érdekében **című** **tervmódosítás**

Balatonberény Község Önkormányzatának Képviselő-testülete úgy dönt, hogy támogatja Balatonberény Község Településrendezési Eszközeinek módosítását a 68 sz. főút Böhönye – 7 sz. főút közötti szakasz fejlesztése érdekében. A beruházás az egyes közlekedésfejlesztési projektekkel összefüggő közigazgatási hatósági ügyek nemzetgazdasági szempontból kiemelt jelentőségű üggyé nyilvánítássáról és az eljáró hatóságok kijelöléséről szóló 345/2012. (XII. 6.) Korm. rendelet 1. sz. melléklet 1.2.56. pontja szerint nemzetgazdasági szempontból kiemelt jelentőségű beruházás.

A kiemelt beruházássá nyilvánítás okán a tervmódosítás államigazgatási egyeztetési eljárása a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet   
(a továbbiakban: Korm.r.)68. § (1) bekezdés a) pontjának aa) alpontjában kapott felhatalmazás alapján ún. egyszerűsített eljárásban kerül lefolytatásra.

A tervmódosítással kapcsolatban a Képviselő-testületnek a Korm.r. 59. § (2) bekezdése értelmében együttes határozatban kell döntenie.E határozat (1) bekezdése szerint a tervmódosítás tényről, (2) bekezdése szerint arról, hogy kerül-e új beépítésre szánt terület kijelölésre, (3) bekezdése szerint a tervmódosítás egyeztetésnek módjáról, valamint a (4*)* bekezdése szerint Korm.r. 7. § (7) bekezdése szerinti tartalmat rögzítő feljegyzés elfogadásáról.

A jelen tervmódosítás egyeztetési tervdokumentációjának alátámasztó munkarészei (a megalapozó vizsgálat és az alátámasztó javaslat) tartalmára előírt követelményeket a Korm.r. 7. § (7) bekezdés b) pontjában rögzítettetek szerint a települési önkormányzati főépítész egyetértésével a településtervezés felelős tervezője határozza meg a Képviselő-testületnek címzett feljegyzésben. E feljegyzést a képviselő-testület a Korm.r. 59.§ (2) bekezdése szerint összevont határozat 4. pontjaként fogadja el.

Horváth Adrienne tervezési jogosultsággal rendelkező vezető településtervező nyilatkozom, hogy a 68 sz. főút Böhönye – 7 sz. főút közötti szakasz balatonberényi fejlesztési területet érintő egyeztetési tervdokumentáció az épített környezet alakításáról és védelméről szóló 1997. évi LXXVII. törvény 60.§ (9) bekezdése alapján a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012.(XI.8.) kormányrendelet tartalmi követelményei és jelmagyarázata figyelembevételével készül.

A tervdokumentáció megalapozó vizsgálatának tartalmát a 314/2012.(XI.8.) Korm.r. 1. melléklete, valamint az alátámasztó javaslatának tartalmát a 314/2012.(XI.8.) Korm.r. 3. melléklete figyelembevételével az alábbiak szerint javaslom meghatározni**.**

**TERVMÓDOSÍTÁS BEMUTATÁSA**

Előzmények, partnerségi és államigazgatási egyeztetés

Tervezési terület bemutatása

A tervkészítés célja

Településfejlesztési előzmények

**I. MEGALAPOZÓ VIZSGÁLAT** – A 314/2012. Korm.r. 1. sz. melléklete szerint

**1. HELYZETFELTÁRÓ, 2. HELYZETELEMZŐ ÉS 3. HELYZETÉRTÉKELŐ MUNKARÉSZEK**

Balatonberény KözségTelepülésfejlesztési koncepciójához (TFK) és Településrendezési Eszközeihez 2018-2019-ben elkészült Megalapozó Vizsgálat a 314/2012. (XI.8.) Korm.r. 1. sz. melléklete alapján tartalmi követelményként felsorolt

1. Helyzetfeltáró,

2. Helyzetelemző és

3.Helyzetértékelő munkarészeket tartalmazza, azokat a jelen módosítások során kiegészíteni, aktualizálni nem szükséges.

**II. ALÁTÁMASZTÓ JAVASLAT – A 314/2012. Korm.r. 3. sz. melléklete szerint**

Hatályos településrendezési eszközök módosításának bemutatása

Településrendezési eszközök módosításának összhangja az Országos és a Somogy megyei Területrendezési tervekkel

Szabályozási koncepció

Területi mérleg módosítása

**A tervezési szerződés aláírása megtörtént. Az ÉTDR felületen a települési főépítész közreműködésével az adatok lekérése a településrendezési eszközök módosítását előíró Korm.rendeletnek megfelelően elindult.**

**Balatonberény Község Önkormányzata Képviselő-testületének 145/2023.(VIII.10.) határozata a 82/2021.(VII.13.) határozat visszavonásáról**

Balatonberény Község Önkormányzatának Képviselő-testülete a Környezeti értékeléssel kapcsolatban meghozott 82/2021. (VII.13.) képviselő-testületi határozatát hatályon kívül helyezi.

Határidő: folyamatos

Felelős: Druskoczi Tünde polgármester

**Külön intézkedést nem igényelt.**

**Balatonberény Község Önkormányzata Képviselő-testületének 146/2023.(VIII.10.) határozata a környezeti vizsgálat elkészítésnek mellőzéséről**

Balatonberény Község Önkormányzatának Képviselő-testülete az egyes tervek, illetve programok környezeti vizsgálatáról szóló 2/2005.(I.11.) Korm. rendelet szerint a környezet védelméért felelős szervek véleményét kikérve – amelyek nem tartották szükségesnek a környezeti értékelés elkészíttetését jelen Balatonberény község településrendezési eszközeinek módosítása című tervmódosítás kapcsán – nem tartja szükségesnek a környezeti vizsgálat elkészíttetését jelen tervmódosítás.

Határidő: folyamatos

Felelős: Druskoczi Tünde polgármester

**Külön intézkedést nem igényelt.**

**Balatonberény Község Önkormányzata Képviselő-testületének 147/2023.(VIII.10.) határozata az 1260 hrsz-u ingatlan hasznosításáról, helyhez kötöttségéről**

Balatonberény Község Önkormányzatának Képviselő-testülete az épített környezet alakításáról és védelméről szóló 1997. évi LXXVIII. törvény 7.§ (3) bekezdés e) pontja alapján a településrendezési eszközök 1260 hrsz-ú magántulajdonú ingatlanra vonatkozó módosításával kapcsolatban igazolja, hogy e telket a hatályos településrendezési eszközök közterületként, közkertként jelöli ki annak ellenére, hogy a korábbi településrendezési eszközökben beépítésre szánt terület volt. A tulajdonosnak a település területén nincs egyéb tulajdona, ezért ingatlanjának üdülőterületként történő hasznosítása a településen belül másik ingatlanon nem történhet, annak ellenére, hogy a hatályos településrendezési eszközökben a település már beépítésre szánt területén ilyen célra hasznosítható ingatlan megtalálható, azaz jelen módosítás helyhez kötöttnek minősül.

Határidő: 2023. augusztus 10.

Felelős: Druskoczi Tünde polgármester

**Balatonberény Község Önkormányzata Képviselő-testületének 148/2023.(VIII.10.) határozata egyes ingatlanokra elővásárlási jog bejegyeztetéséről**

Balatonberény Község Önkormányzatának Képviselő-testülete úgy dönt, hogy Balatonberény Község Helyi építési szabályzatáról szóló 1/2019. (I.9.) önkormányzati rendelete 3. mellékletében felsorolt ingatlanokra vonatkozó elővásárlási jogot az épített környezet alakításáról és védelméről szóló 1997. évi LXXVIII. törvény 25.§ (4) bekezdése szerint az ingatlan nyilvántartásba bejegyezteti.

Határidő: folyamatos

Felelős: Druskoczi Tünde polgármester

**Balatonberény Község Önkormányzata Képviselő-testületének 149/2023.(VIII.10.) határozata Balatonberény Község TRE módosítás véleményezési szakaszának zárásáról**

1. Balatonberény Község Önkormányzatának Képviselő-testülete a partnerségtől és az államigazgatási szervektől beérkezett véleményekre adott tervezői válaszokat megismerte és azokat elfogadja.
2. Balatonberény Község Önkormányzatának Képviselő-testülete a településfejlesztési és településrendezési dokumentumok, valamint az egyes településrendezési sajátos jogintézmények partnerségi egyeztetésének szabályairól szóló 8/2017. (V.26.) önkormányzati rendelete szerinti lefolytatott partnerségi és lakossági véleményezést lezárja. Az egyeztetés kapcsán a lakosság részéről észrevételek, vélemények sem a lakossági fórumon személyesen, illetve írásban, sem postai, sem elektronikus úton nem érkeztek.
3. A tervmódosítás egyeztetése a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012.(XI.8.) Korm. rendelet 38.§-ban foglaltak szerint, és annak 9. mellékletében biztosított véleményezési jogkörében eljáró szervek véleményének kikérése mellett megtörtént. Balatonberény Község Önkormányzatának Képviselő-testülete a beérkezett véleményeket és az arra adott válaszokat elfogadja.
4. Balatonberény Község Önkormányzatának Képviselő-testülete megállapítja, hogy a véleményezési szakasz jelen döntés közzétételével lezárul.
5. Balatonberény Község Önkormányzatának Képviselő-testülete felkéri a tervezőt, hogy az elfogadott vélemények és válaszok alapján a véleményezési anyagot javítsa és készítse el a végső szakmai véleményezésre bocsájtandó tervdokumentációt.
6. Balatonberény Község Önkormányzatának Képviselő-testülete felkéri a polgármestert, hogy a jelen döntést és Balatonberény község településrendezési eszközeinek módosítás című végső szakmai véleményezési dokumentációját küldje meg végső szakmai véleményezésre az az állami főépítészi feladat és hatáskörben eljáró Somogy Vármegyei Kormányhivatal Állami Főépítészének.

Határidő: 2024. augusztus 15.

Felelős: Druskoczi Tünde polgármester

**A TRE módosítására vonatkozó döntések végrehajtása érdekében az állami főépítész részére a TRE módosítási dokumentáció benyújtásra került. Az állami főépítész válaszlevélben hiánypótlásra, illetve néhány pont esetében pontosításra hívta fel az önkormányzatot. jelenleg a tervező és a települési főépítész a kifogásolt előírások módosításán dolgozik.**

**Balatonberény Község Önkormányzata Képviselő-testületének 150/2023.(VIII.10.) határozata**

**a védőnői ellátás 2022. évi tevékenységéről**

Balatonberény Község Önkormányzat Képviselő-testülete Salamon Erzsébet Ágnes védőnőnek a 2022. évi tevékenységéről adott beszámolóját elfogadja.

Határidő: 2023. 08. 10.

Felelős: Druskoczi Tünde polgármester

**A védőnőt a döntésről értesítettük.**

**Balatonberény Község Önkormányzata Képviselő-testületének 151/2023.(VIII.10.) határozata**

**az állami vagyon térítésmentes önkormányzati tulajdonba vételéről szóló döntés meghozataláról**

Balatonberény Község Önkormányzatának Képviselő-testülete megtárgyalta a vízparti állami tulajdonú ingatlanok térítésmentes önkormányzati tulajdonba vételéről szóló döntés meghozatala című előterjesztést és az alábbi döntést hozza:

a) A nemzeti vagyonról szóló 2011. évi CXCVI. törvény 13.§-ában foglaltak, valamint az állami vagyonról szóló 2007. évi CVI. törvény 36.§ (2) bekezdésének c) pontja alapján a Magyar Nemzeti Vagyonkezelő Zrt-nél (a továbbiakban: MNV Zrt.) kezdeményezi és kérelmezi a Magyar Állam tulajdonában és az MNV Zrt. vagyonkezelésében lévő:

1. Balatonberény belterület **657/13** helyrajzi számon nyilvántartott „kivett beépítetlen terület” megnevezésű, 1988 m2 alapterületű, Z-kp-1 besorolású ingatlan.

2. Balatonberény belterület **657/15** helyrajzi számon nyilvántartott „kivett beépítetlen terület” megnevezésű, 3849 m2 alapterületű, Z-kp-1 besorolású ingatlan.

3. Balatonberény belterület **657/37** helyrajzi számon nyilvántartott „kivett beépítetlen terület” megnevezésű, 855 m2 alapterületű, Z-kp-1 besorolású ingatlan.

4. Balatonberény belterület **657/32** helyrajzi számon nyilvántartott „kivett beépítetlen terület” megnevezésű, 252 m2 alapterületű, Z-kp-1 besorolású ingatlan.

5. Balatonberény belterület **657/33** helyrajzi számon nyilvántartott „kivett beépítetlen terület” megnevezésű, 337 m2 alapterületű, Z-kp-1 besorolású ingatlan.

6. Balatonberény belterület **02/16** helyrajzi számon nyilvántartott „kivett strandfürdő” megnevezésű, 2430 m2 alapterületű, Natura 2000 és K-St-2 besorolású ingatlan.

7. Balatonberény belterület **658/4** helyrajzi számon nyilvántartott „kivett beépítetlen terület” megnevezésű, 2070 m2 alapterületű, Z-kp-

8. Balatonberény belterület **02/28** helyrajzi számon nyilvántartott „nádas” megnevezésű, 424 m2 alapterületű, Natura 2000 és Z-kp-1 besorolású ingatlan.

9. Balatonberény belterület **02/29** helyrajzi számon nyilvántartott „nádas” megnevezésű, 478 m2 alapterületű, Natura 2000 és Z-kp-1 besorolású ingatlan 1/1 tulajdoni hányadának ingyenes önkormányzati tulajdonba adását.

b) Fenti ingatlanokat az Önkormányzat a Magyarország helyi önkormányzatairól szóló 2011. CLXXXXIX. törvény 13.§ (1) bekezdés 1.,2. és 15. pontjában meghatározott településfejlesztés, településrendezés, településüzemeltetés feladatainak, sport és ifjúsági ügyeinek ellátása érdekében kívánja tulajdonba venni, ennek keretében a rendezési terv végrehajtása érdekében Balaton parti közcélú zöldterület (közpark, sétány) és strand kialakítása és fenntartása céljára kívánja felhasználni.

c) A Képviselő-testület vállalja a tulajdonba adás érdekében felmerülő valamennyi költség – ideértve a művelési ág szükséges megváltoztatásának költségét is- megtérítését.

d) A Balatonberény 02/16, 02/28, 02/29 hrsz-ú igényelt ingatlanok Natura 2000 védettség alatt állnak, ezért a Képviselő-testület vállalja a védettség okán felmerülő kötelezettségeket is.

e) A Képviselő-testület felhatalmazza a polgármestert, hogy az a) pontban felsorolt ingatlanok ingyenes önkormányzati tulajdonba adásával kapcsolatos eljárásban az MNV Zrt. felé teljes jogkörben eljárjon, valamennyi szükséges nyilatkozatot megtegyen, és az ingyenes önkormányzati tulajdonba adására vonatkozó megállapodást aláírja.

Határidő: 2023. augusztus 25.

Felelős: Druskoczi Tünde polgármester

**Az MNV Zrt-nek a döntésben szereplő ingatlanok ingyenes tulajdonba adása iránti kérelmet –mellékletekkel együtt- megküldtük, ez idáig választ a kérelmünkre nem kaptunk.**

**Balatonberény Község Önkormányzata Képviselő-testületének 153/2023.(VIII.10.) határozata MÁV Zrt-vel kötendő együttműködési megállapodásról**

Balatonberény Község Önkormányzat Képviselő-testülete megismerte a MÁV Zrt-vel kötendő együttműködési megállapodás lehetőségét a balatonberényi MÁV állomás és belterületi MÁV zöld területek gondozása tárgyában. A képviselő-testület felhatalmazza a polgármestert, hogy a feladat végrehajtása érdekében keressen vállalkozót, vállalkozást, és kérjen ajánlatot, ezt követően tegyen ajánlatot – magasabb díjazással – a területek önkormányzati együttműködéssel történő gondozására.

Határidő: 2023. szeptember 20.

Felelős: Druskoczi Tünde polgármester

**A feladat elvégzésére vállalkozót még nem találtunk, tekintettel arra, hogy a kaszálási időszak a végéhez közeledik, a szerződés esetleges megkötésével kapcsolatos előkészületeket, további egyeztetéseket a jövő évi szezon kezdetéig folyamatosan elvégezzük.**

**Balatonberény Község Önkormányzata Képviselő-testületének 154/2023.(VIII.10.) határozata**

**II. kerület Utánpótlás Futball Club - kérelme a bérleti díj megfizetéséről**

Balatonberény Község Önkormányzati Képviselő-testülete méltányolja a II. került Utánpótlás Futball Club kérelmét a szerződés szerinti bérleti díj megfizetése tekintetében. A további együttműködés sikere érdekében a képviselő-testület a már megfizetett területgondozási díj összegével csökkentett 500 e Ft – 162 e Ft bérleti díj megfizetését engedélyezi 2023. augusztus 31. napjáig.

Határidő: 2023. 08. 31.

Felelős: Druskoczi Tünde polgármester

**A döntésről a kérelmezőt és a pénzügyi csoportot értesítettük.**

**Balatonberény Község Önkormányzati Képviselő-testületének 155/2023.(VIII.10.) határozata**

**a Balatonkeresztúri Festetics Kristóf Általános Iskolába járó gyermekek iskolabusz szolgáltatásáról**

Balatonberény Község Önkormányzat Képviselő-testülete a Balatonkeresztúri Festetics Kristóf Általános Iskolába járó balatonberényi gyermekek utaztatása tekintetében – 33 fő kéri, hogy a Volán biztosítsa a menetrendszerű járat keretében az iskolabusz szolgáltatást Balatonkeresztúr irányába.

Az önkormányzat a balatonszentgyörgyi Dobó István általános iskolába járó gyermekek utazásához a feltételekről gondoskodik.

Határidő: azonnal

Felelős: Druskoczi Tünde polgármester

**A balatonberényi tanulóknak a balatonkeresztúri általános iskolába történő szállításáról a beszámolómban teszek részletes jelentést.**

**BESZÁMOLÓ A KÉT ÜLÉS KÖZÖTTI FONTOSABB ESEMÉNYEKRŐL**

A Siófoki Tankerülettel és a Dél-dunántúli Közlekedési Központ Zrt.-vel történt többszöri egyeztetés után sikerült iskolabusz-járatot kapnunk a Balatonkeresztúri Általános Iskolába járó gyermekek részére. Az iskolabusz költségeit a Tankerület fizeti.

A nyári szezonban rendkívül gazdag programokat tudtunk kínálni minden korosztály számára. A rendezvények magas látogatottság mellett, zavartalanul bonyolódtak le. A nyári rendezvényekről készült részletes beszámolót közzé tettük a Berényi Hírlap szeptember 4-i számában.

A Termelői Piac működése június közepén beindult, heti rendszerességgel csütörtöki napokon történt az árusítás. A vásárlók visszajelzései alapján a piac sikeresnek mondható.

Szeptember 3-tól új munkatársat foglalkoztatunk, akinek munkaköre magába foglalja a pályázati adminisztrációs, a titkársági, a könyvtárosi és a kommunikációs referensi feladatokat is.

A Múltház pályázat megvalósítási határidejének ismételt hosszabbítása vált szükségessé, amihez a támogató szervezet hozzájárult így a végső határidő 2023. szeptember 30. Szeptember 16-án ünnepélyes keretek között megtörtént a létesítmény átadása, erről hírt adtunk a honlapunkon és a FB-oldalunkon is.

Szeptember 1-től az óvodai ételszállítást önkormányzatunknak kell megoldania, mivel Balatonszentgyörgy csak külön díjazás ellenében vállalta volna az ebéd kiszállítását. A Településüzemeltetési Kft. gépkocsijával és munkatársával oldottuk meg a feladatot.

Az orvosi rendelő felújítási projektünk jelenleg jóváhagyásra vár a Magyar Államkincstár részéről, így a kivitelezés várhatóan csak a jövő évben tud megkezdődni. A háziorvosi rendelő rezsiköltségeit 2023. augusztus 31-ig vállalta önkormányzatunk, szükséges ennek 2023. december 31-ig történő meghosszabbítása, ehhez kérem a képviselő-testület döntését.

Az okt.23.-i ünnepség helyszínéről és forgatókönyvéről egyeztetést és jóváhagyást kérek a képviselő-testülettől.

Elfogadta meghívásunkat és 2023. okt.27-én a területfejlesztési miniszter úr meglátogatja településünket. A program kidolgozására vonatkozóan várom a képviselői javaslatokat.

A Balatonszentgyörgy Környéki Önkormányzatok Társulása Társulási Tanácsa 2023. év augusztus hó 31. napján tartott ülésén döntést hozott a „Bölcsőde befejező építési munkái” elnevezésű közbeszerzési eljárás lezárásáról.

Szeptember 18án tartotta ülését a Marcali Kistérségi Többcélú Társulás. Szükségessé vált a bölcsődei férőhelyek növelése, a jelenlegi 61 főről 72 főre A szakmai programban és az SzMSz-ben módosításra kerültek az ezzel kapcsolatos pontok.

**Határozati javaslat**

a) Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2023. szeptember 28.

Felelős: Druskoczi Tünde polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő. 2023. szeptember 28.

Felelős: Druskoczi Tünde polgármester

Balatonberény, 2023. szeptember 21.

Druskoczi Tünde sk.

polgármester